Contrat d'engagement d'intendant des archives de Disocore d’Aphrodité
Material: papyrus
Place: Antaiopolites
Categories: Vertrag
Einstellung
Verwalter
Arbeit
<gap/> 
ἄνευ παντ[ὸς δόλου καὶ] φόβου καὶ βίας καὶ ἀπάτης καὶ 
ἀνάγκης καὶ οἱαςδήποτε συναρπαγῆς τε καὶ περιγραφῆς 
πάσης ἑτοίμως ἔχειν ὑπεισελθεῖν εἰς τὴν διοίκησιν 
τῶν ὑμετέρω[ν πρ]αγμάτων τῶν διακειμένων ἐν πεδι[ά]δ
τῆς τε [αὐτῆς κώμης] καὶ Φθλα τοῦ αὐτοῦ νομοῦ ἐπὶ
τὸν χρόν[ον τῆς ἐμῆς] ζωῆς καί σου καὶ ἄχρι τῆς ἐννόμου
ἡλικίας τῶν [τριῶ]ν μου ὁμογνησίων ἀδελφῶν καὶ
πᾶσαν φροντίδα καὶ βελτίωσιν καὶ φιλοκαλίαν ποιεῖσθαι
ἐν αὐτοῖς ἀμέμπτως καὶ ἀκαταφρονήτως, πρωτοτύπως μὲν
διδόναι κ[αθ’ ἕκαστον] ἔτος τὰ δημόσια τούτων πρὸς τὴν
ἐνελκομ[ένην αὐτοῖς συ]ντέλειαν ἀκολούθως τῷ δημοσίῳ
κώδικι καὶ με[τὰ] τὴν συμπλήρωσιν παντοίων δημοσίων
τούτων διδομένων παρ’ ἐμοῦ κατ’ ἔτος πᾶν τὸ εὑρισκόμενον
λῆμμα ἐκ τῶν παντοίων γενημάτων τῶν αὐτῶν σῶν κτημάτων
εἰσενεγκ[εῖν τῇ σῇ πατ]ριότητι καὶ ἀποκαταστῆσαι
ἐκ πλήρ[ους] [ἀβλαβῶς] δίχα πάσης ῥᾳδιουργίας καὶ
ἀπολείψεως καὶ ποιῆσαι τοὺς λογισμοὺς περὶ τούτων
πρὸς σὲ τοῦ τε λήμματος καὶ ἀναλώματος τούτων
κατ’ ἔτος καὶ ὅρκον ἀποθέσθαι σοι ἐν ἁγίοις Θεοῦ
οἴκοις [ὅτι μηδὲν το]ύτων διεκρυψάμην μηδὲ μὴν
εἰς οἰκ...........ς κατεργασάμην ἕως ἑνὸς ματίου
καὶ μὴ δύνασθαί με ἀποστῆναι τῆς ὁμονοίας τῶν ἐμῶν
ὁμογνησίων ἀδελφῶν καὶ τῆς ἐμῆς μητρὸς ἄχρι τῆς
αὐτῶν, ὡς εἴρη[ται], ἐ[ν]νόμου ἡλικίας μήτε τούτων
καταφρ[ονεῖν ἀλλὰ μ]εῖναι ὡς ἐν ταὐτότητι ....μένου <gap/>υ
ἐν μιᾷ εὐζωία καὶ οἰκήσει κἂν γαμήσαντά με κἂν
μὴ γαμήσαντα· καὶ πρὸς ἐντηλεστέραν ἀσφάλειαν
ἐπωμοσά[μ]η[ν] τὴ[ν] ἁγίαν Τριάδα καὶ τὴν νίκην καὶ διαμονὴν
τοῦ καλλ[ινίκου δεσπότ]ου ἡμῶν Φλ Ἰουστίνου τοῦ αἰωνίου
αὐγούστου αὐτοκράτορος ἐμμεῖναι πᾶσι τοῖς ἐγγεγραμμέ
καὶ κατὰ μηδένα τρόπον παραβῆναι. εἰ δέ ποτε καιρῷ
ἢ χρόνῳ ........ [πα]ραβῆναι τὰ ἐγγεγραμμένα καὶ
ἐπεναντ[ίον] [ταύτης τῆ]ς ὁμολογίας διαπράξασθαί τι,
ἔσομαι  τῷ τῆς ἐπιορκ[ία]ς ἐγκλήματι καὶ τῇ τῶν νόμων
ἐπιτιμίᾳ  κατὰ τῶν παραβαινόντων τὰς ἐνομώτους
συνθήκα[ς].[ καὶ εἰς] πάντα τὰ ἐγγεγραμμένα καὶ πρὸς
ἕκαστον α[ὐ]τῶν κεφάλαιον καὶ εἰς σὴν ἀσφάλειαν
ταύτην σοι πεποί[η]μαι τὴν ὁμολογίαν κυρίαν οὖσαν καὶ
βεβαίαν π[ανταχοῦ π]ροφερομένην μεθ’ ὑπογραφῆς
ἐμῆς καὶ μα[ρτύ]ρων καὶ ἐπερ ὡμολ.